બાંગલાદેશ નેશનલિસ્ટ પાર્ટીના નેતા અને ભૂતપૂર્વ વડાંપ્રધાન ખાલેદા ઝીયા અત્યારે જેલમાં છે. તેમની સામે ભ્રષ્ટાચારના અનેક કેસ થયા હતા. તેમનો દીકરો તારિક રહેમાન હાલમાં લંડન છે અને ત્યાંથી પક્ષનું કામકાજ સંભાળે છે. પણ વિદેશમાં રહીને પક્ષનું કામકાજ લાંબો સમય અને ખાસ કરીને ચૂંટણી વખતે સંભાળવું મુશ્કેલ છે. તારિક રહેમાનને દેશનિકાલ કરવામાં આવ્યો છે એટલે બાંગલાદેશ હાલના સંજોગોમાં આવી શકે તેમ નથી. પક્ષમાં બીજું નેતૃત્ત્વ ઊભું થયું નથી. ચૂંટણી સુધીમાં પક્ષમાં ભાગલા પડે છે કે કેમ તેના પર પણ સૌની નજર છે.